เรื่องร้องเรียน: สะพานข้ามถนนพหลโยธิน เส้นถนนเทพรักษ์ ที่ครั้งก่อนบอกว่าค่ดว่าจะแล้วเสร็จเดือน ส.ค. ซึ่งดูแล้วก็น่าจะอีกนานถูกไหมครับ นานเหลือเกินครับสะพานตรงนี้ ไม่คิดจะมีคนเข้ามาดูจริงๆ หรอครับ
การดำเนินการของเจ้าหน้าที่: สำนักการโยธา กรุงเทพมหานคร ขอเรียนว่า โครงการทางหลวงท้องถิ่นสายเชื่อมถนนพหลโยธินกับถนนเทพรักษ์ งานก่อสร้างโครงการเฉพาะงานในส่วนของฝั่งถนนเทพรักษ์แล้วเสร็จประมาณ 90 % โดยได้เปิดพื้นผิวการจราจรของถนนเทพรักษ์ฝั่งละ 2 ช่องจราจรครบตามรูปแบบโครงการแล้ว ส่วนแนวกั้นแผง Barrier ยังคงมีอยู่เพื่อปิดกั้นห้ามรถขึ้นสะพานและห้ามเข้าพื้นที่ใต้สะพานยกระดับ ซึ่งปัจจุบันงานก่อสร้างสะพานเหลือเฉพาะตอนข้ามคลองลาดพร้าวเพื่อไปเชื่อมกับโครงการ ช่วงที่ 1 ซึ่งคาดว่าจะก่อสร้างแล้วเสร็จตลอดทั้งโครงการประมาณสิงหาคม 2567 ทั้งนี้ ขออภัยในความไม่สะดวก มา ณที่นี้ด้วยค่ะ
ความเห็นของผู้แจ้ง: ไม่ค่อยช่วยอะไรกับคำถามเท่าไหร่ ปิดสะพานห้ามขึ้นก็ส่วนปิดสะพาน แต่จราจรสองข้างก็รีบทำให้เสร็จไม่ได้หรืออย่างไร ทั้งทางกลับรถเอยอะไรเอย 😩
พื้นที่: แขวงอนุสาวรีย์ เขตบางเขน กรุงเทพมหานคร